stanford-oval/wikipedia huggingface dataset:
א-טור (ירושלים)
לקריאה נוספת

אורי שטנדל, "השכונות הערביות במזרח ירושלים", אלי שילר (עורך), ירושלים הבנויה, קוי יסוד בהתפתחות ירושלים, אריאל – כתב עת לידיעת הארץ 43, אריאל, מרץ 1986.
הערות שוליים

↑  נתונים סטטיסטיים באתר עיריית ירושלים, 31 ביולי 2016
1 2  סקר השכונות הפלסטיניות בירושלים המזרחית - מכשולים והזדמנויות בתכנון, 2013, באתר במקום
↑  ישראל קמחי, אגן נחל קִדרון — המרחב החזותי של העיר העתיקה בירושלים, מכון ירושלים לחקר ישראל, 2009 ,עמ' 151
↑  Hütteroth and Abdulfattah, 1977, p. 118
↑  Barron, 1923,  Table VII, Sub-district of Jerusalem, p. 14
↑  Mills, 1932, p. 44
↑  Government of Palestine, Department of Statistics, 1945, p. 25
↑  Government of Palestine, Department of Statistics. Village Statistics, April, 1945. Quoted in Hadawi, 1970, p. 58
↑  Government of Palestine, Department of Statistics. Village Statistics, April, 1945; quoted in Hadawi, 1970, p.  154
↑   ניר חסון, שוטרים פיזרו בכוח אירוע לציון 50 שנה לבית חולים פלסטיני במזרח ירושלים, באתר הארץ, 21 בינואר 2019
↑  אריה בנגר ויוסי לוי, עוצר ראשון בירושלים המאוחדת: זחל"מים איבטחו את התנועה, מעריב, 24 בינואר 1988
↑  ניר חסון, 3,374 מתושבי מזרח ירושלים קיבלו אזרחות בעשור האחרון, באתר הארץ, 20 באוקטובר 2012
↑  נדב שרגאי, שלושת חברי "מחתרת בת עין" הורשעו בניסיון רצח, באתר הארץ, 18 בספטמבר 2003
↑  יניב קובוביץ, חבר מחתרת בת עין, עופר גמליאל, ישתחרר היום מהכלא, באתר הארץ, 8 בפברואר 2015
↑  מירון רפופורט, מתנחלים השתלטו על שני מתחמים מאוכלסים במזרח י-ם, באתר הארץ, 3 באפריל 2006
↑  אביב טטרסקי, תמונת מצב:ירושלים 2102 התפתחויות בירושלים המזרחית והשלכותיהן המדיניות, יוני 2013, באתר עיר עמים
| --- | --- |
בקרת זהויות :  NLI: 987007575275405171
אוסקר מיכילס

| --- | --- |
אין תמונה חופשית
 לידה:  24 ביולי 1881 בריסל, בלגיה בלגיה
 פטירה:  14 ביוני 1946 (בגיל 64) בריסל, בלגיה בלגיה
 השתייכות:   צבא בלגיה
 תקופת הפעילות:  1897–1945 (כ־48 שנים)
 דרגה:   לוטננט גנרל
 תפקידים בשירות
 ראש המטה הכללי
 פעולות ומבצעים
 מלחמת העולם הראשונה מלחמת העולם השנייה
 
פרנסואה פידל אוסקר מיכילס (בצרפתית: François-Fidèle-Oscar Michiels;‏ 24 ביולי 1881 – 14 ביוני 1946) היה גנרל בלגי אשר שימש כראש המטה הכללי של צבא בלגיה במהלך הקרב על בלגיה במלחמת העולם השנייה.
ביוגרפיה

מיכילס נולד בבריסל ב-24 ביולי 1881. בגיל 11 הוא נרשם לבית ספר צבאי, ושלוש שנים לאחר מכן התגייס לבית הספר לצוערים בנאמור. ב-1897 הוא סיים את לימודיו והתגייס לצבא בדרגת קורופורל. ב-1901 הועלה לדרגת סרג'נט ועבר ללמוד בבית הספר לקצינים. ב-1903 סיים את בית הספר בדרגת לוטננט. ב-1913 הוצב מיכילס במבצר לייז'. עם פרוץ מלחמת העולם הראשונה הוא הוצב במטה הדיוויזיה ה-3. בשל אומץ הלב שגילה במהלך הקרב על האיסר הועלה לדרגת קפטן. הוא המשיך להילחם עם הדיוויזיה ה-3 עד סוף המלחמה, ועוטר בדרגת מפקד בלגיון הכבוד.
במרץ 1919 הוא מונה למרצה במכללת המלחמה. בתפקידו זה הוא שימש כמדריכו האישי של נסיך הכתר לאופולד. ביוני 1931 עזב את המכללה בדרגת לוטננט קולונל ומונה לראש מטה הקורפוס ה-1. במרץ של השנה הבאה הועלה לדרגת קולונל. ב-1934 מונה למפקד רגימנט הגרנדירים ה-1. ביוני 1937 הועלה לדרגת גנרל מאיור ומונה לראש מחלקת כוח האדם של משרד ההגנה.
עם פרוץ מלחמת העולם השנייה בספטמבר 1939, מונה מיכילס למפקד הדיוויזיה ה-7. הוטל עליו לחזק את ההגנות על גבול בלגיה למקרה שגרמניה הנאצית תחליט לפלוש לארץ. ב-2 בפברואר 1940 עם התקדמות המלחמה, מונה מיכילס לראש המטה הכללי של הצבא הבלגי. הוא פיקד על הצבא הבלגי במהלך הקרב על בלגיה. ב-27 במאי הציע מיכילס למלך לאופולד לשלוח נציג למשא ומתן עם הגרמנים. המלך הסכים, ולמחרת בבוקר נכנע בפני הגרמנים. ב-30 במאי כינס את מיכילס את קציני הצבא הבלגי, הודה להם על שירותם, וביקש מהם להישאר בארץ ולא להימלט. הגרמנים לקחו אותו למחנה שבויים בגרמניה. ב-1943 הם הציעו לו לחזור לבלגיה ולסייע בניהול הארץ תחת הכיבוש הגרמני, אולם הוא סרב. ב-7 במאי 1945 הוא שוחרר בידי הצבא האדום.
מיכילס חזר לבלגיה וסייע בשיקומו של הצבא הבלגי לאחר המלחמה. בסוף 1945 הוא פרש מהצבא והחל לכתוב ספר על הקרב על בלגיה. הוא לא הספיק לסיים את הספר ונפטר ב-14 ביוני 1946.
אאודי טייפ A

| --- | --- |

Audi Typ A
 מאפיינים כלליים
 יצרן:  אאודי
 שנות ייצור:  1910–1912
 יחידות שיוצרו:  140 
 הרכבה:  גרמניה גרמניה
 מודל אחריו:  Audi Type B (אנ')
 משקל:  830 ק"ג (ריק)  1,400 ק"ג (משקל בעומס מקסימלי)
 בסיס גלגלים:  2,900-3,050 מ"מ
 מפרט טכני
 מנוע:  4 צילינדרים, מחזור ארבע פעימות, 2,612 סמ"ק המפיק 22 כ"ס (מנוע בנזין)
 הילוכים:  תמסורת ידנית - 4 מהירויות
 מהירות מרבית:  75 קמ"ש
 מעצב:  August Horch
 
אאודי Type A (בגרמנית: Audi Typ A, באנגלית: Audi Type A) היא מכונית משפחתית בתצורת קבריולה, מתוצרת יצרנית הרכב הגרמנית אאודי אשר יוצרה בין השנים 1910–1912.
Type A היה הדגם הראשון שבנתה יצרנית הרכב אאודי. מרכב הרכב בעל 4 דלתות והוא יועד לארבעה נוסעים. מחירו עמד על 8,500 גולדמרק.
סך הכול יוצרו 140 יחידות.
תמונות

"אאודי Type A
"אאודי Type A
"אאודי Type A
"אאודי Type A
הערות שוליים

↑  דגמי אאודי בין השנים 1911-1940 myautoworld.com/audi/cars/history
↑  דגם אאודי Type A  audi.com/corporate/en/company/history/models/audi-1022-hp-type-a-phaeton-1911
↑  "אאודי Type A" - מפרט
Trouble (אלבום של נטליה קילס)

Trouble הוא אלבום האולפן השני של הזמרת הבריטית נטליה קילס. האלבום יצא לאור ב-3 בספטמבר 2013 דרך חברות התקליטים will.i.am, Cherrytree ואינטרסקופ רקורדס. הקלטת האלבום החלה בשנת 2012 בלוס אנג'לס ובניו יורק. השירים באלבום, שנכתבו על ידי קילס וג'ף באסקר, מתארים את הילדות של קילס ואת התבגרותה. עטיפת האלבום עוצבה על ידי קילס ומסמלת את הנושאים המרכזיים בו. קילס תיארה את האלבום כקולאז' של הזיכרונות שלה ושל הטעויות הגדולות ביותר שעשתה.
ההכרזה על האלבום נעשתה באמצעות פרסום הקליפ לשיר "Controversy" בספטמבר 2012, ששימש כסינגל השיווקי הראשון מהאלבום. בהמשך הוציאה קילס שלושה סינגלים מהאלבום: "Problem", "Saturday Night" וגרסת רמיקס לשיר "Trouble". האלבום נכנס למצעד האלבומים של ארצות הברית בילבורד 200 במקום ה-70 לאחר שמכר כ-6,000 עותקים, שהיו למחצית מכמות העותקים הכוללת שמכר אלבום הבכורה של קילס, Perfectionist.
עטיפת האלבום

בעטיפת האלבום מופיעה קילס לבושה בשמלה ולצידה חפצים רבים, ביניהם בקבוקי שמפנייה, שעונים ושפתון. קילס עיצבה את העטיפה והשתמשה בתמונות מגטי אימג'ס אותן חתכה וערכה כקולאז'. קילס מתארת את העטיפה כ"לוח השראות של ילדה קטנה". את האלבום תיארה קילס כאוסף של הזיכרונות שלה ושל הטעויות הגדולות ביותר שעשתה, ואמרה כי היא ניסתה לסמל זאת באמצעות העטיפה. לפי קילס, שעוני הרולקס ובקבוקי השמפנייה שעל העטיפה מסמלים את הרכוש של משפחתה, עליו הייתה מוכנה לוותר כדי שאביה, שהיה בכלא, יחזור, כפי שהיא מתארת בשיר "Daddy's Girl". בקבוקי השמפנייה מייצגים גם את ההתמכרות של אביה לאלכוהול. האזיקים שעל העטיפה מייצגים את ההסתבכויות שהיו לקילס עם המשטרה, והפנינים והוורדים מייצגים את המתנות שקיבלה קילס מבן זוגה.
רשימת רצועות

| Trouble> מס' | Trouble> שם | Trouble> כותב(ים) | Trouble> משך | Trouble>  | Trouble>  | Trouble>  | Trouble>  | Trouble>  | Trouble>  |
| --- | --- | --- | --- | --- | --- | --- | --- | --- | --- |
| 1. | Television  | נטליה קילס, ג'ף באסקר, גיום דובט | 5:54 |  |  |  |  |  |  |
| 2. | Problem  | קילס, באסקר, דובט, סקיי מונטיק | 3:43 |  |  |  |  |  |  |
| 3. | Stop Me  | קילס, באסקר, אמיל הייני | 3:45 |  |  |  |  |  |  |
| 4. | Boys Don't Cry  | קילס, באסקר | 3:36 |  |  |  |  |  |  |
| 5. | Daddy's Girl  | קילס, דובט, דריל הול | 3:33 |  |  |  |  |  |  |
| 6. | Saturday Night  | קילס, באסקר | 4:46 |  |  |  |  |  |  |
| 7. | Devils Don't Fly  | קילס, באסקר, גלאס ג'ון | 4:37 |  |  |  |  |  |  |
| 8. | Outta Time  | קילס, באסקר | 3:42 |  |  |  |  |  |  |
| 9. | Controversy  | קילס, באסקר, דובט | 4:51 |  |  |  |  |  |  |
| 10. | Rabbit Hole  | קילס, באסקר, דובט | 3:14 |  |  |  |  |  |  |
| 11. | Watching You  | קילס, באסקר, הייני | 3:49 |  |  |  |  |  |  |
| 12. | Marlboro Lights  | קילס, באסקר | 4:05 |  |  |  |  |  |  |
| 13. | Trouble  | קילס, באסקר | 4:19 |  |  |  |  |  |  |
| משך כולל: | משך כולל: | משך כולל: | 53:54 |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 70 |
הערות שוליים

1 2  ג'ייסון ליפשוץ, Natalia Kills Gets Real on 'Trouble' Album: 'I Wanted To Confront Who I Am Head-On', פורסם באתר בילבורד ב-8 באוגוסט 2013
↑  Natalia Kills is Trouble, פורסם באתר David Atlanta ב-3 בספטמבר 2013
| --- | --- |
בקרת זהויות :  MusicBrainz release group: 2a33384a-8540-4b74-9bba-bee19855ec0b
אבן אל-בוואב

קוראן מאויר מעשה ידי אבן אל-בַּוואבּ, מוצג כיום בספריית צ'סטר ביטי.
אבּן אל-בַּוַואבּ (בערבית: ابن البواب), הוא כינויו של אבו אל-חסן עלי בן הלאל (בערבית: أبو الحسن علي بن هلال) (מת בשנת 1022 לערך), היה קליגרף פרסי מתקופת השושלת הבויהית בפרס אשר נודע באיורי הקוראן שלו.
אבן אל-בַּוואבּ פיתח את סוג הכתב הנקרא אל-ח'ט אל-מנסוב, כתיבה קליגרפית אִסלאמית שנודעה בדיוקה וביחסי הפרופורציה המושלמים שלה.
ביוגרפיה

אבן אל-בַּוואבּ נולד למשפחה ענייה. אביו היה ככל הנראה שוער (זו משמעות שם משפחתו). הוא למד משפט מוסלמי, ומסופר עליו כי ידע את כל הקוראן בעל פה.
את אמנות הקליגרפיה למד מתלמידיו של אבן מוקלה. אבן אל-בַּוואבּ יצר 64 העתקים של הקוראן בכתב ידו, ואחד מעותקים אלה מצוי כיום במסגד לאללי שבאיסטנבול (כתב היד הוענק למסגד במתנה על ידי הסולטאן סלים הראשון).
ראו גם

קליגרפיה פרסית
אהב את אפלטון, אך אהב את האמת יותר

אפלטון ואריסטו, מאת: לוקה דלה רוביה פסל לוח שיש
"אהב את אפלטון, אך אהב את האמת יותר" הוא ביטוי המיוחס לאריסטו ומבקש להורות שאהבה והערצה לאישיות כל שהיא לא תטשטש את הביקורת לדבריו אלא היחס לדברים יהיה על פי האמת בלבד.
היחס לטיעון כל שהוא בהתייחס לאומר ולא לתוכן הדברים הוא כשל לוגי ונקרא אַד הוֹמִינֶם.
ביטוי דומה המוזכר בהקשר לשלילת אד הומינם הוא הביטוי "שמע האמת ממי שאמרה".
מקור הביטוי

הביטוי הלטיני המקורי הוא: "Amicus Plato, sed magis amica veritas" (מילולית: אפלטון חבר שלי, אבל האמת חברה טובה יותר) מקורותיו של מקור ביטוי זה גם הם מתוך דבריהם של חכמי היוונים, ובדרך כלל מיוחס לאריסטו בהתאם לדבריו בספרו האתיקה של המוסר:
נניח, אפוא, לאותו ענין, ואולי מוטב שנעיין עכשיו בטוב הכולל ונחקור חקור היטב את משמעותו של מושג זה, ככל שתקשה עלינו חקירה זו בשל העובדה, שהאנשים שהתחילו לדבר על 'אידאות' היו ידידינו. אך דומני שתתקבל דעתי, שבדרך כלל מוטב הוא, וחובה עלינו, להפריך לשם קיום האמת אף את דברי עצמנו, – ועל אחת כמה וכמה כשהמדובר בפילוסופיה (שפירושו – אהבת החוכמה). שבהיותנו אוהבים גם את ידידינו וגם את האמת, מצוה קדושה היא להעדיף את ההיא.
גם בכתביו של אפלטון מוזכרת אמירה דומה בשמו של סוקרטס שקדם לאריסטו:
אהה! סימאס וקבס, אם תשמעו לי, תמעיטו לדאוג לסוקראטס אלא תדאגו הרבה יותר לאמת
המקור ביוונית
ὦ Σιμμία τε καὶ Κέβης, οὑτωσὶ ἔρχομαι ἐπὶ τὸν λόγον· ὑμεῖς μέντοι, ἂν ἐμοὶ πείθησθε, σμικρὸν φροντίσαντες Σωκράτους, τῆς δὲ ἀληθείας πολὺ μᾶλλον
סוקרטס מפנה לדבריו הוא עצמו אליו הוא פונה בשמו ובגוף שלישי. כוונתו שיש להתייחס פחות אל אישיותו שלו, הדובר, ויותר לתוכן דבריו שהם האמת.
המדינאי והפילוסוף היווני קיקרו בספרו מחלוקות בטוסקולניה (Tusculanae Disputationes) מצר על כך שישנם פילוסופים שהחזיקו בעמדותיהם של אפלטון ואריסטו אף על פי שלא היו אמירות ודאיות רק בגלל הערצה לאישיותם ופרסומם:
הרקולס העדיף לשגות בחברת אפלטון... מאשר להחזיק באמיתות ודאיות (וורה סנטיר)
המקור בלטינית
Errare mehercule malo cum Platone...quam cum istis vera sentire...
שמע את האמת ממי שאמרה

ביטוי נוסף המוזכר בהקשר לשלילת אד הומינם הוא הביטוי "שמע האמת ממי שאמרה".
לקריאה נוספת

יעקב ישראל סטל, (עורך), שמואל אשכנזי, אלפא ביתא תנייתא דשמואל זעירא, ירושלים תשע"א, כרך א, עמ' 37 - 48.
הערות שוליים

↑  הספר נכתב בסביבות שנת 45 לפנה"ס על התמודדות עם שכול ואבל.
אדמות מדינה (יהודה ושומרון)

אדמות מדינה ביהודה ושומרון הן שטחים שהוגדרו על ידי ישראל כקרקע ציבורית שאינה שייכת לאיש, והם מנוהלים על ידי המנהל האזרחי. נכון לשנת 2012 כ-1,440 קמ"ר ביהודה ושומרון, שהם כ-41% משטח C, הוכרזו כאדמות מדינה.
ההכרזה על אדמות מדינה

| --- | --- |
 :  ראו גם – תפיסת קרקעות ביהודה ושומרון
בצו בדבר רכוש ממשלתי (צו מס' 59), שפורסם זמן קצר לאחר תום מלחמת ששת הימים, הוגדרו כ"רכוש ממשלתי" מקרקעין אשר ב"יום הקובע" (7 ביוני 1967) היו שייכים למדינת אויב (ירדן) או רשומים על שמה. קרקעות שנתפסו על פי צו זה כונו לאחר מכן "אדמות מדינה".
מלבד הקרקעות אשר היו אדמות מדינה של ירדן ועברו לרשותה של מדינת ישראל במלחמת ששת הימים, ישנן קרקעות שהוכרזו כאדמות מדינה על ידי הפקעה. עד שנת 1979 נהג צה"ל להפקיע שטחי קרקע ביהודה ושומרון באמצעות צווים צבאיים, בהם נכתב כי השטחים נחוצים לצורכי ביטחון. נימוק זה התקבל על ידי בג"ץ במקרים רבים בשנים 1968–1979, בהן הופקעו כ-47,000 דונמים. בין השאר שימשו קרקעות אלו לבניית התנחלויות שונות.
בבג"ץ אלון מורה, שניתן ב-22 באוקטובר 1979, קיבל בית המשפט העליון את טענות העותרים נגד ההפקעה. בית המשפט ביטל את הצו הצבאי והורה על המדינה לפנות את המתנחלים מאדמות העותרים. בעקבות בג"ץ אלון מורה החליטה פליאה אלבק, מנהלת המחלקה האזרחית בפרקליטות המדינה, להפסיק את הפקעת הקרקעות ביהודה ושומרון באמצעות צווים צבאיים. בתקופת כהונתה, משנת 1979 עד 1992, היא הקפידה להכריז על אדמות מדינה ביהודה ושומרון בהתאם לכללי החוק העות'מאני משנת 1858. באופן זה הוכרזו בשנים אלו 908,000 דונם כאדמות מדינה. לאחר תקופת אלבק הוקמו מספר התנחלויות חדשות באמצעות צווי תפיסה צבאיים, בהסתמך על חוות דעת משנת 1980 של היועץ המשפטי לממשלה יצחק זמיר, לפיה בג"ץ אלון מורה מוגבל לנסיבותיו הייחודיות, ואין לשלול כליל את השימוש בפרקטיקה.
על פי כללי המשפט הבין-לאומי, סתם קרקע מוחזקת על ידי הריבון, גם כשהריבון הוא כובש. המשמעות היא שנטל ההוכחה רובץ על מי שטוען כי הקרקע שייכת לו. לאחר שמדינת ישראל מאתרת אדמות שאינן מעובדות ביהודה ושומרון, ואינן רשומות כשייכות למאן-דהוא, היא מכריזה עליהן כאדמות מדינה. ההכרזה מבוצעת באמצעות "צו בדבר רכוש ממשלתי" המונפק על ידי המנהל האזרחי, שבו ניתנת הודעה לתושבי האזור שהקרקע הופכת לאדמת מדינה. הצו נותן למי שמעוניין לערער בטענה שהקרקע היא שלו אפשרות לערעור בתוך 45 יום בפני ועדת ערר. רוב הערעורים נדחים.
בשנת 2024 נרשם שיא של לפחות 25 שנים בהיקף ההכרזה על אדמות מדינה ביהודה ושומרון, עם מעל לעשרת אלפים דונמים שהוכרזו כאדמות מדינה עד לחודש אפריל.
השימוש באדמות מדינה

לפי נתוני המנהל האזרחי, כפי שסוכמו על ידי תנועת שלום עכשיו, כ-600 אלף דונם מאדמות המדינה ביהודה ושומרון הוקצו להתיישבות ישראלית, 1,624 דונם הוקצו לפלסטינים, מתוכם כ-630 דונם לקיבוע שבטים בדואים, ו-669 דונם פיצוי לפלסטינים שהועברו. סך הכל לצורך התיישבות פלסטינית וצרכים פלסטיניים אחרים הוקצו כ-326 דונם, שהם כ-0.25% מכלל הקרקעות שהוקצו. כ-3,500 דונם נוספים הוקצו למשרד הביטחון לשימוש על ידי צה"ל, ושטחים נוספים הוקצו לטובת חקלאים ישראלים, לאזורי תעשייה בניהול ישראלי ולתחנות דלק ישראליות.
על אדמות המדינה נבנו במהלך השנים גם מבנים בלתי חוקיים של פלסטינים ושל יהודים.
ראו גם

רישום זכויות במקרקעין בישראל
מעמד הקרקעות ביהודה ושומרון
הערות שוליים

↑  התחום האסור: מדיניות התכנון הישראלית בכפרים הפלסטיניים בשטח C, באתר ארגון במקום, ‏יוני 2008 (באנגלית), עמ' 21.
↑  תפיסה לצרכים צבאיים ובג"ץ אלון מורה, באתר בצלם, ‏13 במרץ 2013.
↑  בג"ץ 390/79 - דוויקאת נ' ממשלת ישראל ואח' פסק דין, באתר המוקד להגנת הפרט, ‏22 באוקטובר 1979.
↑  A Guide to Housing, Land and Property Law in Area C of the West Bank, באתר הארגון "Norwegian Refugee Council", ‏פברואר 2012 (באנגלית), עמ' 43.
↑  שלומית גרינפילד גילת, 1979 - מַשָּׁק כנפי הפרפר של בג"ץ דוויקאת, באתר משרד המשפטים, ‏20 במרץ 2019.
↑  אייל זמיר, "אדמות המדינה ביהודה ושומרון - סקירה משפטית"
↑  התחום האסור: מדיניות התכנון הישראלית בכפרים הפלסטיניים בשטח C, עמ' 23
↑   הגר שיזף, יותר מעשרת אלפים דונמים בגדה הוכרזו כאדמות מדינה ב–2024, שיא של לפחות 25 שנים, באתר הארץ, 10 באפריל 2024
↑   יותם ברגר, פלסטינים קיבלו רק כ-0.25% מאדמות המדינה שהוקצו בגדה מאז 1967, באתר הארץ, 18 ביולי 2018
↑  שטח C, משרד המודיעין, אגף המחקר
↑  אדמות המדינה בשטחים מוקצות ליהודים בלבד, באתר שלום עכשיו, ‏18 ביולי 2018, עמ' 44.
↑  בג"ץ 1308/17 מספר עותרים נ' הכנסת ואחרים, ניתן ב־9 ביוני 2020
אוסקר מורגנשטרן

| --- | --- |
אין תמונה חופשית
 לידה:  24 בינואר 1902 גרליץ, ממלכת סקסוניה 
 פטירה:  26 ביולי 1977 (בגיל 75) פרינסטון, ניו ג'רזי, ארצות הברית 
 ענף מדעי:  כלכלה 
 מקום לימודים:  אוניברסיטת וינה 
 מנחה לדוקטורט:  לודוויג פון מיזס 
 מוסדות:  אוניברסיטת פרינסטון (1970)  אוניברסיטת וינה (1928–1938)  אוניברסיטת ניו יורק 
 תלמידי דוקטורט:  מרטין שוביק, Franklin R. Shupp, Edward Joseph Zabel, Andrew Schotter, ליונל מקנזי, William Hoyt Witherell 
 פרסים והוקרה:  עמית החברה האקונומטרית (1950)  עמית מכובד של האגודה האמריקאית לכלכלה  עמית האיגוד האמריקני לסטטיסטיקה 
 צאצאים:  Carl Morgenstern 
 
אוסקר מורגנשטרן (באנגלית: Oskar Morgenstern;‏ 24 בינואר 1902 - 26 ביולי 1977) היה כלכלן אוסטרי-אמריקאי, ממייסדי תורת המשחקים.
חייו

מורגנשטרן נולד בגרליץ, במחוז שלזיה בגרמניה. את התואר דוקטור במדע המדינה קיבל בשנת 1925 מאוניברסיטת וינה. בשנת 1935 התמנה לפרופסור לכלכלה באוניברסיטה זו. כיהן גם כיועץ לבנק הלאומי האוסטרי ולמשרד המסחר האוסטרי.
ב-1938, עם השתלטות הנאצים על אוסטריה, הודח ממשרתו בשל דעותיו הפוליטיות, ועבר לארצות הברית. הצטרף לאוניברסיטת פרינסטון, בה שימש כפרופסור לכלכלה עד שנת 1970, אז עבר לאוניברסיטת ניו יורק וכיהן שם עד מותו.
ידוע במיוחד בכך שבשנת 1944 פרסם יחד עם ג'ון פון נוימן את הספר "Theory of Games and Economic Behavior", המסמן את ראשיתה של תורת המשחקים כתחום עצמאי.
פרסומים

פרסם ספרים נוספים בנושאי כלכלה, בגרמנית ובאנגלית, ובהם:
On the Accuracy of Economic Observations, 1950
Prolegomena to a Theory of Organization, 1951
The Question of National Defense, 1959
Predictability of Stock Market Prices, with (C.W.J. Granger), 1970
Mathematical Theories of Expanding and Contracting Economies, (with G.L. Thompson), 1976
Tropico 4

| --- | --- |

 כללי
 תאריך הוצאה:  26 באוגוסט 2011
 סוגה:  סימולציות ניהול ובנייה, משחק בניית ערים
 פיתוח:  Haemimont Games
 הוצאה לאור:  Kalypso Media 
 ארץ מקור:  בולגריה 
 שפות:  אנגלית, איטלקית, ספרדית, גרמנית, צרפתית, קוריאנית 
 הפצה:  Kalypso Media
 סדרה:  Tropico
 דרישות תוכנה
 מצבי משחק:  יחיד
 פלטפורמות:  Windows, Xbox 360 ו-PlayStation 3
 המשחק הקודם:  Tropico 3
 המשחק הבא:  Tropico 5
 אתר רשמי
 
Tropico 4 הוא משחק אסטרטגיה לבניית ערים שפותח על ידי חברת Haemimont Games. המשחק מתרחש בעידן המלחמה הקרה, ובו מגלם השחקן את "El Presidento", שהוא הלכה למעשה נשיא של רפובליקת בננות.
משחקיות > איים

במשחק יש 10 איים שמגיעים עם המשחק, אבל ניתן ב-Sandbox ליצור איים רנדומליים בעלי מאפיינים שונים, בעזרת Random Island. ניתן גם ליצור אי חדש ולקבוע את רמת פוריות האדמה, כמות המשאבים, גודל המפה, ומאפייני משחק אחרים כמו רמות קושי.
משחקיות > יצירת דמות

ביצירת הדמות אתה יוצר את הדיקטטור. השחקן יכול לבחור את המין, השם, צבע השיער, צבע העור, סגנון השיער, כובע, תוספות, ועוד. יחד עם זאת, לשחקן ניתנת אפשרות בחירה של תכונות רבות במשחק. כך לדוגמה התכונה "מגעיל" מעניקה לשחקן תוספת של 20 נקודות למערכת היחסים עם המזרח התיכון. אחרי סיום משימה, השחקן מקבל נקודה איתה הוא רשאי להעלות נקודה לאחת התכונות לבחירתו.
משחקיות > שונות

למשחק יש עשרות מאפיינים שיש בהרבה משחקים מסוגו, אך יש גם כמה ייחודיים כמו היחסים עם מדינות אחרות והשפעתם על המדינה, מורדים, Import ו-Export, חתימות על צווים שונים שנותנים דברים כמו הדפסת כסף, וחלוקה של התושבים לפי אידאולוגיה פוליטית. מאפיין יוצא דופן נוסף הוא שהתושבים לא מכורכים ללכת על המדרכה ויכולים גם ללכת על האדמה בדרך ליעדם.
יחד עם אלה, המשחק מוכר בשם היותו קומי ובעל הומור רב. הפניות של האנשים אל השחקן, המקרים המצחיקים שקוראים, והאירועים הרנדומלים מלאים בהומור. יחד עם אלה, על המסך מופיעים ציטוטים של מנהיגים רבים כגון צ'ה גווארה, פידל קסטרו, ולדימיר לנין, קרל מרקס, ג'ון קנדי, מרגרט תאצ'ר ועוד מנהיגים רבים.
עלילה

המשחק עוקב אחריכם, הנשיא, אשר לומד כיצד לנהל מדינה. ישנם 20 משימות על 10 איים. המשחק מחולק ל-3 חלקים: Rise To Power, The Revenge, The Comeback.
עלילה > Rise To Power

El Presidento מגיע לאי החדש שלו כאשר הוא מתחיל לבנות לאי שם את כל התשתיות/צורכי החיים של תושבי האי. המטרה שלו היא לבנות מקום אידיאלי לתושביו. במשחק הוא יפתח כל אי כלכלית כדי שהאי יוכל להתנהל בעצמו. לאחר מכן הוא מואשם ברצח הנשיא של ארצות הברית, ועל כן יורד כוחו.
אוסקר מונצל

| --- | --- |

 לידה:  13 במרץ 1899 גרימן, הקיסרות הגרמנית הקיסרות הגרמנית 
 פטירה:  1 בינואר 1992 (בגיל 92) באד גרודסברג, גרמניה גרמניה 
 מדינה:  גרמניה 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית   גרמניה המערבית גרמניה המערבית
 תקופת הפעילות:  1917–1945 (כ־28 שנים)
 דרגה:   גנרל מיור (ורמאכט)    גנרל מיור (בונדסוור)
 תפקידים בשירות
 מפקד דיוויזיית הפאנצר ה-14   מפקד דיוויזיית הפאנצר ה-2
 פעולות ומבצעים
 מלחמת העולם הראשונה  מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה   הצלב הגרמני בזהב
 
אוסקר מונצל (בגרמנית: Oskar Munzel;‏ 13 במרץ 1899 – 1 בינואר 1992) היה מפקד בכיר בוורמאכט שפיקד על כוחות במלחמת העולם השנייה, ולאחר מכן שימש כמפקד בכיר בבונדסוור.
ביוגרפיה

מונצל נולד ב-13 במרץ 1899 בגרימן, אשר הייתה חלק מהקיסרות הגרמנית. ב-3 ביולי 1917 הוא התגייס לצבא הקיסרות הגרמנית והצטרף לרגימנט האולאנים ה-8, עמו לחם במלחמת העולם הראשונה, וב-5 בנובמבר 1918 הועלה לדרגת לויטננט.
לאחר תום המלחמה התקבל לרייכסווהר, ומילא בו תפקידי פיקוד ומטה. בשנת 1938 מונה לקצין מטה ב-OKH. ב-1 באוקטובר 1940 הועלה לדרגת אוברסט לויטננט, וב-1 ביוני 1941 מונה למפקד גדוד ברגימנט הפאנצר ה-6, עמו לחם במהלך מבצע ברברוסה. בדצמבר 1941 קיבל את הפיקוד על רגימנט הפאנצר ה-6, וב-30 בינואר 1942 הועלה לדרגת אוברסט. בפברואר 1943 הוא מונה לראש הקורסים הטקטיים ב-Panzertruppenschule II, וב-26 בספטמבר 1943 קיבל את הפיקוד על Panzertruppenschule I. מ-15 בספטמבר 1944 עד 25 בנובמבר 1944 היה מפקד דיוויזיית הפאנצר ה-14. ב-1 בדצמבר 1944 הועלה לדרגת גנרל מיור, ומ-15 בינואר 1945 עד 15 במרץ 1945 פיקד מונצל על קבוצת קורפוס של ארמיית הפאנצר הראשונה שנקראה על שמו. ב-20 במרץ 1945 מונה למפקד דיוויזיית הפאנצר ה-2, וב-6 באפריל 1945 מונה לקצין שריון ב-OB West. בתום המלחמה נפל מונצל בשבי על ידי בעלות הברית, ושהה עד 1947 במחנות כלא שונים. לאחר שנתיים כשבוי מלחמה, היה יועץ צבאי במצרים במשך ארבע שנים מ-1951. בשנת 1956 הצטרף מונצל כבריגדה-גנרל למפקדת בית הספר לכוחות השריון של הבונדסוור במונסטר. מאוחר יותר היה מפקח כוחות שריון, וב-1962 עזב את הבונדסוור בדרגת גנרל מיור. לאחר מכן שימש כיועץ הראשי של מינג-טה-גרופ (קבוצת הייעוץ הצבאי הגרמני) בטאיוואן עבור הכוחות המזוינים של הרפובליקה הסינית לפני שחזר לגרמניה,   וב-1 בינואר 1992 הוא מת בביתו בבאד גרודסברג.
הערות שוליים

↑  Hoover Institution 2013.
↑  Wang 2007.
| --- | --- |
בקרת זהויות :  NLI: 987007371454605171  GND: 1026822564  ISNI: 0000 0000 8085 1593  LCCN: n86045845  SNAC: w61p0d3b  VIAF: 5399177   WorldCat (עם VIAF): 5399177
Troublemaker

"Troublemaker" (בעברית: "עושה צרות") הוא שיר של הזמר האנגלי אולי מארס, בהשתתפות הראפר האמריקאי פלו ריידה, שיצא כסינגל המוביל מאלבום האולפן השלישי של מארס, Right Place Right Time. השיר נכתב על ידי מארס, סטיב רובסון, קלוד קלי ופלו ריידה, והופק על ידי רובסון. השיר הושמע בבכורה ב-8 באוקטובר 2012, בבריטניה בתחנת הרדיו קפיטל FM, והיה זמין להורדה החל מה-12 באוקטובר.
השיר זכה להצלחה מסחרית גדולה. במצעד הסינגלים הבריטי נכנס השיר ישר למקום הראשון, מה שהפך אותו לסינגל הסולו הרביעי של מארס שהגיע לראש המצעד, והראשון ששהה במקום זה למעלה משבוע אחד. השיר שימש גם כשיר הסיום של סיבוב ההופעות של מארס בשנת 2013. נכון לנובמבר 2016, זהו הסינגל הנמכר ביותר של מארס עד כה.
רקע ופרסום

Troublemaker נכתב על ידי אולי מארס, יחד עם קלוד קלי וסטיב רובסון, איתם כתב גם את להיטיו הקודמים "Please Don't Let Me Go" ו- " Dance with Me Tonight ". מבחינה לירית, אמר מארס כי השיר עוסק ב-"בחורה המיוחדת שאתה לא יכול להתנער ממנה, גם אם אתה יודע שאתה צריך, כי בוא נודה בזה, יש לה צד קצת פרוע".
מורס אמר כי למרות שהוא ציפה בתחילה שיהיה קשה לשכנע את פלו ריידה להשתתף בשיר, זה היה "קצת קל, מבחינה מסוימת. [זה] לא היה קשה. . . פשוט שלחנו לו את הרצועה, הצוות שלו שמע את השיר, והם ממש אהבו את זה. ופלו רידה היה כמו, 'אני באמת רוצה לעשות את זה'. אז הוא הסכים". פלו ריידה דיבר על מארס ועל הופעתו בשיר במהלך ראיון קידום מכירות לסינגל שלו "I Cry" בתוכנית הבוקר Daybreak של ITV ב-26 בספטמבר 2012, באומרו: "אני מאוד מתרגש, [חברת התקליטים שלי אמרה] שיש לנו שיר של בחור בשם אולי. אני יודע לראות להיטים ברגע שאני שומע אותם. כנראה שתהיה לי הזדמנות לפגוש אותו בקרוב". Troublemaker הושמע בבכורה בתחנת קפיטל FM בבריטניה, ב-8 באוקטובר 2012. במסיבת השקה של האלבום חשף מארס כי Troublemaker אמור היה במקור להיות הסינגל השני מתוך האלבום כאשר "Army of Two" היה הסינגל הראשון.
הופעות חיות

ב-5 בנובמבר 2012 פרסם מארס הופעה שלו בביצוע השיר לחשבון Vevo הרשמי שלו. טרנט מיינארד מ-4Music תיאר את ההופעה כ-"מדהימה" ושיבח את מארס. ב-18 בנובמבר 2012, ביצע מארס את השיר בעונה התשיעית של אקס פקטור בריטניה.
רשימת רצועות

| 0 | 1 | 2 | 3 |
| --- | --- | --- | --- |
|  |  הורדה דיגיטלית "Troublemaker" – 3:06 סינגל CD "Troublemaker" – 3:06  "Troublemaker" – (Cutmore Club Mix) – 4:38 |  מיני-אלבום של רמיקסים - iTunes "Troublemaker" – 3:06  "Troublemaker" (מיקס קלאב של קאטמור) – 4:38  "Troublemaker" (גרסת רדיו של קאטמור) – 2:35  "Troublemaker" (גרסת רדיו של ויידבוי) – 3:23 |  |